wickkiey/tamil-wikipedia-chunked huggingface dataset:
# பிரித்தானிய இந்தியாவின் மத்தியச் சட்டமன்றம்

## மத்திய சட்டமன்றத்தின் தலைவர்கள்

இந்திய மத்திய சட்டமன்றத்திற்கு தலைமை வகிப்பவரை அவைத்தலைவர் (சபாநாயகர்) என்பர். இதன் இறுதி சபாநாயகராக கணேஷ் வாசுதேவ மாவ்லங்கர் 14 ஆகஸ்டு 1947 முடிய பதவி வகித்தார்.  
மேலும் இவர் இந்திய அரசியலமைப்பு நிர்ணய மன்றத்தின் சபாநாயகராகத் தொடர்ந்து பதவி வகித்தார். பின்னர் 1952ல் இந்திய நாடாளுமன்றத்தின் மக்களவை சபாநாயகராக தொடர்ந்து பதவி வகித்தார்.  
| எண் | படம் | அவைத்தலைவர் | பதவிக்காலம் |
| --- | --- | --- | --- |
| 1 | பிரடெரிக் ஒயிட் | 3 பிப்ரவரி 1921 – 23 ஆகஸ்டு 1925 |  |
| 2 | வித்தல்பாய் படேல் | 24 ஆகஸ்டு 1925 – ஏப்ரல் 1930 |  |
| 3 | முகமது யாகூர் | 9 சூலை 1930 – 31 சூலை 1931 |  |
| 4 | இப்ராகிம் ரகீம்தூலா | 17 சனவரி 1931 – 7 மார்ச் 1933 |  |
| 5 | ஆர். கே. சண்முகம் செட்டியார் | 14 மார்ச் 1933 – 31 டிசம்பர் 1934 |  |
| 6 | நீதியரசர் அப்துர் ரகீம் | 24 சனவரி1935 – 1 அக்டோபர் 1945 |  |
| 7 | கணேஷ் வாசுதேவ மாவ்லங்கர் | 24 சனவரி 1946 – 14 ஆகஸ்டு1947 |  |  
| எண் | படம் | துணை அவைத்தலைவர் | பதவிக்காலம் |
| --- | --- | --- | --- |
| 1 | சச்சிதானந்த சின்கா | பிப்ரவரி1921 – செப்டம்பர் 1921 |  |
| 2 | ஜாம்சேட்ஜி ஜிஜேபாய் | செப்டம்பர் 1921 – 1923 |  |
| 3 | டி. ரங்காச்சாரி | பிப்ரவரி 1924 – 1926 |  |
| 4 | முகமது யாகூப் | சனவரி 1927 – 1930 |  |
| 5 | ஹரி சிங் கௌர் | சூலை 1930 |  |
| 6 | ஆர். கே. சண்முகம் | சனவரி 1931 – மார்ச் 1933 |  |
| 7 | அப்துல் மட்டின் சௌத்திரி | மார்ச் 1933 – 1934 |  |
| 8 | அகில் சந்திர தத்தா | பிப்ரவரி 1934 – 1945 |  |
| 9 | முகமது யாமின் கான் | பிப்ரவரி 1946 – 1947 |  |
# பிரித்தானிய இந்தியாவின் மத்தியச் சட்டமன்றம்

## கலைப்பு

ஆகஸ்டு, 1947ல் இந்திய அரசியலமைப்பு நிர்ணய மன்றம் நிறுவப்பட்ட பின், இந்திய விடுதலைச் சட்டம், 1947 படி, இந்திய மத்திய சட்டமன்றம், இந்திய மாகாண சபை மற்றும் மாகாணச் சட்டமன்றங்கள் கலைக்கப்பட்டது.
# பிரித்தானிய இந்தியாவின் மத்தியச் சட்டமன்றம்

## இதனையும் காண்க

- இந்தியத் தலைமை ஆளுநரின் நிர்வாகக் குழு
- இந்திய மாகாணங்களின் சபை
- இந்திய இடைக்கால அரசு
# மிடில்செக்ஸ்

**மிடில்செக்ஸ்** தென்மேற்கு இங்கிலாந்தில் உள்ள ஒரு வரலாற்றுச் சிறப்புடைய மாகாணமாக உள்ளது. தற்போது இந்த மாகாணத்தின் பெரும்பாலானப் பகுதிகள் இங்கிலாந்தின் தலைநகரமான லண்டனின் பரந்த நகர்ப்புற பகுதியில் தான் உள்ளது. இதன் பகுதிகள் இப்போது பெரும்பாலும் கிரேட்டர் லண்டனின் மாவட்டத்திற்குள் உள்ளது.இந்த மாவட்டத்தின் சிறிய பிரிவுகள் மற்ற அண்டை மாகாணங்களில் உள்ளன. **மிடில்செக்ஸ்** 1965 ஆம் ஆண்டு வரை அதிகாரப்பூர்வமான மாகாணமாக இருந்தது. இது ஆங்கிலோ-சாக்சான் அமைப்பில் நிறுவப்பட்டது. இது மத்திய சாக்சன்களின் பரப்பிலிருந்து தனி மாகாணமாக நிறுவப்பட்டது.
# கெட்ச்அப்

**கெச்சப்** அல்லது **கெட்டிச்சாறு** அல்லது **தக்காளி சுவைச்சாறு** என்பது சுவையூட்டி ஆகும். முன்னர் இதன் தயாரிப்பில் முட்டை வெண்கரு, காளான், போன்ற பல்வேறு பொருட்கள் பயன்பட்டன. ஆனால், தற்காலத்தில் இச்சொல் "தக்காளிக் கெச்சப்" அல்லது "தக்காளிச் சுவைச்சாற்றை" மட்டுமே குறிக்கின்றது.  
இது ஓரளவு இனிப்புத் தன்மையும், ஓரளவு புளிப்புச் சுவையும் கொண்டது. தக்காளி, இனிப்பூட்டி, வினாகிரி ஆகியவற்றுடன், பிற வாசனைப் பொருட்களையும் சேர்த்து இதனைத் தயாரிக்கின்றனர். பயன்படுத்தப்படும் வாசனைப் பொருட்கள் வேறுபடுகின்றன. எனினும், வெங்காயம், கராம்பு, கொத்தமல்லி, சீரகம், உள்ளி, கடுகு என்பவற்றுடன் சில வேளைகளில் கறுவா, இஞ்சி என்பனவும் பொதுவாகப் பயன்படுத்தப்படுகின்றன.  
“எயின்சு” (Heinz) நிறுவனமே ஐக்கிய அமெரிக்காவிலும், ஐக்கிய இராச்சியத்திலும் தக்காளிச் சுவைச்சாறு உற்பத்தியில் முன்னணியில் உள்ளது. மொத்த தக்காளிச் சுவைச்சாற்று விற்பனையில் இதன் பங்கு ஐக்கிய அமெரிக்காவில் 60% உம், ஐக்கிய இராச்சியத்தில் 82% உம் ஆகும். ஐக்கிய இராச்சியத்தின் பெரும் பகுதிகளில் இதைத் தக்காளிச் சுவைச்சாறு என்னும் நேரடிப் பொருள் கொண்ட ‘’டொமாட்டோ சோஸ்’’ ‘’(tomato sauce)’’ அல்லது ‘’சிவப்புச் சுவைச்சாறு’’ என்னும் பொருள்கொண்ட ‘’ரெட் சோஸ்’’ ‘’(red sauce)’’ (சிறப்பாக வேல்சு பகுதியில்) ஆகிய பெயர்களாலேயே அழைக்கின்றனர்.  
தக்காளிச் சுவைச்சாறு பெரும்பாலும் சூடாகப் பரிமாறப்படும் உணவுகளுக்குச் சுவையூட்டியாகப் பயன்படுகிறது. பிரெஞ்சுப் பொரியல், “ஹாம்பர்கர்”, “ஹாட் டோக்” கோழி அவியல், சூடான “சான்ட்விச்”, அவித்த முட்டை, வாட்டிய அல்லது பொரித்த இறைச்சி ஆகியவற்றுடன் சுவையூட்டியாக தக்காளிச் சுவைச்சாறு பயன்படுகிறது. சில சமயங்களில் வேறுவகைச் சுவைச் சாறுகளில் அடிப்படையாக அல்லது ஒரு சேர்மானப் பொருளாக இது பயன்படுகின்றது.
# கெட்ச்அப்

## மீன் ஊறுகாயும் வாசனைப் பொருட்களும்

17 ஆம் நூற்றாண்டில் சீனர்கள் மீன் ஊறுகாயையும், வாசனைப் பொருட்களையும் கலந்து செய்த ஒரு துணை உணவை “கோஏ-சியாப்” அல்லது “கே-சியாப்” என அழைத்தனர். இது “மீன் ஊறுகாய்ச் சாறு” என்னும் பொருள் குறித்தது. 18 ஆம் நூற்றாண்டில் இந்த சுவைச்சாறு மலாய நாடுகளுக்குச் (இன்றைய மலேசியா, சிங்கப்பூர் ஆகியன) சென்றது. அங்கேயே ஆங்கிலேயக் குடியேற்றவாதிகளுக்கு இதன் அறிமுகம் கிடைத்தது. இந்தச் சுவைச் சாற்றுக்கான மலேசிய மலாய் மொழிச் சொல் ‘’கிச்சப்’’ அல்லது ‘’கேச்சப்’’ என்பதாகும். இதுவே ஆங்கிலத்தில் ‘’கெச்சப்’’ ஆனது. English settlers then took ketchup with them to the American colonies.  
“கெச்சப்”பின் பல்வேறு வகைகள் உருவாக்கப்பட போதிலும், ஒரு நூற்றாண்டு கடந்த பின்பே தக்காளியை அடிப்படையாகக் கொண்ட “கெச்சப்” தயாரிக்கப்பட்டது.
# முதலாம் கர்நாடகப் போர்

**முதலாம் கர்நாடகப் போர்**, 1746–1748 காலகட்டத்தில் நடைபெற்றது. ஆற்காடு நவாப், ஐதராபாத் நிசாம் போன்ற தென்னிந்திய ஆட்சியாளர்களிடையே ஆட்சித் தலைமை ஆசையால் ஏற்பட்ட மோதல்களில் பிரித்தானிய கிழக்கிந்திய நிறுவனம் மற்றும் பிரஞ்சு கிழக்கிந்திய நிறுவனங்கள் தலையிட்டு வந்தன.  
முகலாயப் பேரரசு வலுவிழந்த பின்னர் கர்நாடகப் பகுதி, தில்லி முகலாய ஆட்சியாளர்களின் கட்டுப்பாட்டிலிருந்து விலகி தன்னாட்சியுடன் செயல்படத் தொடங்கியது. பெயரளவில் ஐதராபாத் நிசாம் இப்பகுதியை ஆண்டு வந்தார். ஆனால் உண்மையில் ஆற்காடு நவாப் தோஸ்த் அலி கானின் கட்டுப்பாட்டில் கர்நாடகப் பகுதிகள் இருந்தன. அவரது இறப்பிற்குப் பின் யார் இப்பகுதியை ஆள்வது என்பது குறித்த மோதல்கள் உருவானது. ஐதராபாத் நிசாமின் மருமகன் சந்தா சாகிப்பும் மற்றும் ஆற்காடு நவாப் அன்வர்தீன் முகமது கானும் கருநாடக நவாபாக முயன்றனர். இருவருக்குமிடையே மூண்ட போரில் சந்தா சாகிபுக்கு ஆதரவாக பிரெஞ்சு கிழக்கிந்திய கம்பனியும், ஆற்காடு நவாப்புக்கு ஆதரவாக பிரித்தானிய கிழக்கிந்திய கம்பனியும் களமிறங்கின.  
1748 இல் ஐரோப்பாவில் மூண்ட ஆசுத்திரிய வாரிசுரிமைப் போரின் பகுதியாக தென்னிந்தியாவிலும் இரு ஐரோப்பிய நிறுவனங்களும் மோதிக் கொண்டது. பிரஞ்சு ஆளுனர் தூப்ளேயின் பிரெஞ்சுப் படைகள், 1746 இல் மதராஸ் சண்டையில் பிரித்தானியரிடமிருந்து சென்னை மற்றும் கடலூர் பகுதிகளைக் கைப்பற்றியது. அடுத்து நடைபெற்ற அடையாறு சண்டையில் ஆற்காடு நவாபின் படைகளைத் தோற்கடித்தன. இப்போர் இரண்டாம் கர்நாடகப் போருக்கு வித்திட்டது.  
1748இல் ஐக்ஸ் லா ஷப்பேல் ஒப்பந்த்தின் மூலம் ஐரோப்பாவில் போர் முடிவுக்கு வந்ததை அடுத்து, தென்னிந்தியாவிலும் அமைதி திரும்பியது
# முதலாம் கர்நாடகப் போர்

## போரின் போக்குகள்

ஆசியா மற்றும் ஆப்பிரிக்கா கண்டங்களில் தனது காலனிகளை விரிவுபடுத்தும் நோக்கில், 1720ல் பிரஞ்சு கிழக்கிந்திய கம்பெனியை, பிரஞ்சுப் பேரரசு நாட்டுடமையாக்கியது. பிரஞ்சு நாட்டிற்கும், ஐக்கிய இராச்சியத்திற்கும் 1744ல் நடைபெற்று கொண்டிருந்த ஆஸ்திரிய வாரிசுரிமைப் போரின் தொடர்ச்சியாக, இந்தியாவில் பிரித்தானிய கம்பெனி ஆட்சியின் பகுதிகளை கைப்பற்றும் நோக்கில் பிரான்சு பேரரசின் இந்திய ஆளுநர் டூப்ளே, கூடுதல் கப்பல் படைகளுடன், பிரித்தானியர்களின் சென்னை மற்றும் கடலூர் கடற்கரை நகரங்களைக் கைப்பற்றினார்.  
மதராஸ் சண்டையில் 4 செப்டம்பர் 1746ல் பிரஞ்சுப் படைகள், பிரித்தானியர்களை வென்று சென்னையைக் கைப்பற்றினர். பிரித்தானியப் படைத்தலைவரை சிறை பிடித்து பாண்டிச்சேரிக்கு அனுப்பினர். சென்னையை பிரஞ்சுப் பேரரசின் கீழ் இணைத்தனர்.  
இராபர்ட் கிளைவ், சென்னைக்கு தெற்கே கடலூர் அருகே உள்ள புனித டேவிட் கோட்டையில் தங்கினார். சென்னையின் புனித ஜார்ஜ் கோட்டையை கைப்பற்றும் நோக்கில் கர்நாடக நவாப் அன்வர்தீனின் 10,000 படைகளுக்கும், பிரெஞ்சு கிழக்கு இந்திய கம்பெனியின் 3,000 படைகளுக்கும் இடையே 29 அக்டோபர் 1746 அன்று நடைபெற்ற அடையாற்று போரில், கர்நாடகா நவாப்பின் படைகள் தோற்று பின் வாங்கியது.  
பின்னர் டூப்ளே, பிரித்தானியர்களின் கடலூர் நகரத்தின் புனித டேவிட் கோட்டையைக் கைப்பற்ற முற்றுகையிட்டார். பிரித்தானியர்களுக்கு உதவிட கர்நாடக நவாப்பின் மகன் முகமது அலி கான் வாலாஜா கடலூரை நோக்கி படைகளுடன் வந்தார்.  
இதற்கிடையே டூப்ளே மற்றும் கர்நாடக நவாப்பும் டிசம்பர், 1746ல் செய்து கொண்ட அமைதி ஒப்பந்தம் அடிப்படையில், கர்நாடக நவாப்பின் படைகள் பின்வாங்கியது.  
ஆங்கிலேயர்களின் புனித டேவிட் கோட்டை மீது பிரான்சுப் படைகள் தாக்குதல்கள் தொடுத்தது. பிரித்தானியர்களும், கர்நாடாக நவாபு படைகளும் கடுமையான எதிர்தாக்குதல்கள் தொடுத்ததால், பிரான்சுப் படைகள் பாண்டிச்சேரியை நோக்கி பின்வாங்கியது.  
1748ல் மேஜர் லாரன்ஸ் தலைமையிலான பிரித்தானியப் படைகள் பாண்டிச்சேரியை முற்றுகையிட்டது. 1748 இறுதியில் ஏற்பட்ட ஒப்பந்தப்படி, பிரான்சு ஆளுநர் டூப்ளே, சென்னையை ஆங்கிலேயர்களுக்கு திருப்பி வழங்கினார்.
# முதலாம் கர்நாடகப் போர்

## பின் விளைவுகள்

பிரித்தானியர்களின் பெரிய படைப்பிரிவுகளை, டூப்ளேவின் சிறிய எண்ணிக்கையிலான பிரெஞ்சுப் படைகள் வெற்றி கொள்ள இயலவில்லை. பின்னர் டூப்ளே தென்னிந்தியாவில் பிரெஞ்சு செல்வாக்கை பெருமளவில் விரிவுபடுத்துவதற்காக முயற்சிகள் மேற்கொண்டார்.  
1748-1754ல் நடைபெற்ற இரண்டாம் கர்நாடகப் போரில் தென்னிந்தியாவில் பல மாநிலங்களில் வலுவான பிரஞ்சு செல்வாக்கை நிலைநாட்டவும், கர்நாடக நவாபையும், ஐதராபாத்தின் நிசாமையும் பதவியில் அமர்த்திட தொடர்ந்து நடவடிக்கைகளை எடுத்தார்.  
மாறாக பிரித்தானியக் கிழக்கிந்திய நிறுவனம், அதன் சொந்த செல்வாக்கை சிறிது விரிவாக்கம் செய்தது, மேலும் பிரித்தானிய கம்பெனிப் படைகள், டூப்ளேவின் விரிவான நடவடிக்கைகளை எதிர்ப்பதற்கு கடின முயற்சி செய்யவில்லை.  
இரண்டாம் கர்நாடகப் போரின் போது, 1751ல் இராபர்ட் கிளைவ் தலைமையிலான பிரித்தானியக் கம்பெனிப் படைகள் சென்னையை, பிரஞ்சுப் படைகளிடமிருந்து கைப்பற்றியது.
# முதலாம் கர்நாடகப் போர்

## இதனையும் காண்க

- கர்நாடகப் போர்கள்
- ஆசுத்திரிய வாரிசுரிமைப் போர்
# சத்ய ஜோதி படங்கள்

**சத்ய ஜோதி பிலிம்ஸ்** என்பது தமிழ்நாட்டில் திரைப்படங்கள் மற்றும் தொலைக்காட்சி நாடகத் தொடர்களை தயாரித்து, அவற்றை வெளியீடு செய்யும் நிறுவனம் ஆகும். இந்த நிறுவனம் 1980 ஆம் ஆண்டு 'ஜி. தியாகராசன்' மற்றும் 'ஜி. சரவணன்' என்பவர்களால் நிறுவப்பட்டது.
# சத்ய ஜோதி படங்கள்

## நோக்கம்

<blockquote>* எங்கள் நிறுவனம் மூலம் நாங்கள் பல்வேறு படங்களை தயாரித்து வழங்கி உள்ளோம். ஒவ்வொருக் கால கட்டத்திலும் மக்களின் ரசனைக்கு ஏற்ப, சிறந்தக் கலைஞர்களைக் கொண்டு தரமான படங்கள் வழங்கி வருவது என்பது எங்களது நிறுவனத்தாரின் கோட்பாடாக இருந்து வருகிறது*
- டீ. ஜீ. தியாகராஜன்
</blockquote>
2018 ஆம் ஆண்டு சூலை மாதம், இந்நிறுவனத்தின் 32வது திட்டவெளியீட்டை அறிவித்தது. இப்படத்திற்கான பூசை, சூலை மாதம் 6 தேதி, சென்னையில் போடப்பட்டது. அதன்படி, நடிகர் அஜித் குமார், இயக்குநர் சிவாவின் இயக்கத்தில், விசுவாசம் (திரைப்படம்) நடிக்கிறார். இது 'தல' என்று அழைக்கப்படும் அஜீத்தின் 57வது படமாகும். இப்படத்திற்கான இசையமைப்பாளர், அனிருத் ஆவார். மேலும், வெற்றி பழனிசாமி ஒளிப்பதிவாளராகவும், ஆண்டனி ரூபன் படத்தொகுப்புக்கும், இந்நிறுவனத்துடன் ஒப்பந்தம் ஆகியிருக்கின்றனர், இந்த படம் முழுக்க முழுக்க வெளிநாடுகளில் எடுக்கப்பட, இந்நிறுவனம் திட்டமிட்டுள்ளது. 2017 ஆம் ஆண்டு தமிழகத்தில் வெளியான, விவேகம் (திரைப்படம்) என்பதும், இந்த நிறுவனத்தால், இயக்குநர் சிவா இயக்கி, அஜித்குமார் நடித்தது குறிப்பிடத் தகுந்த நிகழ்வு ஆகும்.
.
# சத்ய ஜோதி படங்கள்

## இந்நிறுவனத் தோற்றம்

*சத்ய ஜோதி பிலிம்ஸ்* என்ற நிறுவனமானது, 1970 ஆம் ஆண்டு என்பவரால் டீ. ஜி. தியாகராசன் அடித்தளமிடப் பட்டது. தியாகராசன், எம்.பி. ஏ. பட்டம் பெற்று அமெரிக்காவில் வசித்து வந்தவர் ஆவார். இவரது தந்தை காலஞ்சென்ற வீனஸ் டீ. கோவிந்தராசன் ஆவார். இவரது தந்தையும், வீன்ஸ் பிக்சர்ஸ் என்ற நிறுவனம் வழியாக 1960 ஆம் ஆண்டுகளில் தொடங்கி 1980 ஆம் ஆண்டுகள் வரை, திரைப்படங்கள் தயாரித்தார். தொடகத்தில் 1970 ஆம் ஆண்டுகளில், தியாகராசன் சத்யா மூவிஸ் நிறுவனத்தில், திரைப்படம் தயாரிப்புப் பிரிவில் பணியாற்றினார். தமிழக அமைச்சருள் ஒருவராய் இருந்த இராம. வீரப்பன் அவர்களின் பட நிறுவனமான சத்யா மூவிஸ் என்பதும், இராம. வீரப்பன் இவரது மாமனார் (மனைவியின் தந்தை) என்பது குறிப்பிடத் தகுந்த சமூக அடையாளம் ஆகும். இத்தகைய அனுபவங்களும், கற்றல்களும், இந்திறுவனத்தினை, தொடர் வெற்றிப் பாதையில் இட்டு செல்வாதாகக் கொள்ளலாம்.
# சத்ய ஜோதி படங்கள்

## வெளியிட்டத் திரைப்படங்கள்

| வருடம் | திரைப்படம் | இயக்குநர் | நடிப்பு | குறிப்புகள் |
| --- | --- | --- | --- | --- |
| 1982 | *மூன்றாம் பிறை (திரைப்படம்)* | பாலு மகேந்திரா | கமல்ஹாசன், ஸ்ரீதேவி | தமிழக அரசு திரைப்பட விருதும்,
சினிமா எக்ஸ்பிரஸ் விருதும் பெற்ற திரைப்படம் ஆகும். |
| 1985 | *பகல் நிலவு* | மணிரத்னம் | முரளி, ரேவதி (நடிகை), சத்யராஜ் |  |
| 1986 | *மனிதனின் மறுபக்கம்* | கே. ரெங்கராஜ் | சிவகுமார், இராதா, ஜெயசிறீ |  |
| 1988 | *ஜீவா (1988 திரைப்படம்)* | பிரதாப் | சத்யராஜ், அமலா |  |
| 1990 | *கிழக்கு வாசல் (திரைப்படம்)* | ஆர். வி. உதயகுமார் | Karthik, ரேவதி, குஷ்பூ | தமிழக அரசு திரைப்பட விருதுகள் -மூன்றாவது சிறந்த படம் ஆகும். |
| 1991 | *இதயம்* | கதிர் | முரளி, ஹீரா |  |
| 1992 | *என்றும் அன்புடன் * | பாக்கியநாதன் | முரளி, சித்தாரா, ஹீரா |  |
| 1993 | *வேடன்* | சுரேஷ் கிருஷ்ணா (இயக்குநர்) | சரத்குமார், குஷ்பூ |  |
| 1994 | *ஆனஸ்ட் ராஜ்* | கே. எஸ். இரவி | விஜயகாந்த், கௌதமி, ஆமணி |  |
| 1998 | *அரிசந்திரா* | செய்யாறு இரவி | கார்த்திக், மீனா, பிரியா ராமன் |  |
| 2003 | *பார்த்திபன் கனவு* | கரு பழனியப்பன் | ஸ்ரீகாந்த், சினேகா | தமிழ்நாடு அரசு திரைப்பட விருதுப் பெற்ற திரைப்படம் ஆகும். |
| 2006 | *எம் மகன்* | திருமுருகன் | பரத், கோபிகா, நாசர் |  |
| 2008 | *ஜெயம் கொண்டான் (திரைப்படம்)* | ஆர். கண்ணன் | வினய், பாவனா, லேகா வாசிங்டன் |  |
| 2010 | *பாணா காத்தாடி (திரைப்படம்)* | பத்ரி வெங்கடேசு | அதர்வா, பிரசன்னா, சமந்தா |  |
| 2016 | *தொடரி* | பிரபு சாலமன் | தனுஷ், கீர்த்தி சுரேஷ், கணேஷ் வெங்கட்ராமன் |  |
| 2017 | *சத்ரியன்* | எஸ். ஆர். பிரபாகரன் | விக்ரம் பிரபு, மஞ்சிமா மோகன், ஜஸ்வர்யா தத்தா |  |
| *விவேகம்* | சிவா | அஜித் குமார், விவேக் ஒபரோய், காஜல் அகர்வால், அக்சரா ஹாசன் |  |  |
| 2019 | *விசுவாசம்* | சிவா | அஜித் குமார் |  |
| 2020 | *பட்டாஸ்* | ஆர். எஸ், துரை செந்தில் குமார் | தனுஷ்
சினேகா
மெஹ்ரீன் பிர்சாதா | } |
# சத்ய ஜோதி படங்கள்

## தொலைக்காட்சித் தொடர்கள்

கீழ்கண்ட தமிழ் நாடகத்தொடர்களை இந்நிறுவனம் எடுத்து ஒளிபரப்பியது. அடைப்புக்குறிகளுக்குள் இருக்கும் ஆண்டு, அந்தக் குறிப்பிட்டத் தொடர் ஒளிபரப்புத் தொடங்கிய ஆண்டினைக் குறிக்கிறது.  
| 1999 | ஜெயிப்பது நிஜம் | சன் தொலைக்காட்சி |
| --- | --- | --- |
| 2001-2002 | கோபுரம் |  |
| 2002-2003 | வரம் |  |
| 2003-2009 | ஆனந்தம் |  |
| 2009 | கல்யாணம் |  |
| 2009-2012 | இதயம் |  |
| 2012 | ஆண் பாவம் |  |
| 2012-2014 | புகுந்த வீடு | ஜீ தமிழ் |
| 2012-2014 | மாயா | ஜெயா தொலைக்காட்சி |
| 2015-2016 | அன்னக்கொடியும் ஐந்து பெண்களும் | ஜீ தமிழ் |
| 2017-2019 | சுமங்கலி | சன் தொலைக்காட்சி |
| 2020-ஒளிபரப்பில் | திருமகள் |  |
# சத்ய ஜோதி படங்கள்

## தொலைக்காட்சித் தொடர்கள்

### ஆனந்தம்

இத்தொடரானது, 2003-2009 என ஐந்து ஆண்டுகளாக ஒளிபரப்பாகியது. இதில் நடித்தவர்கள் : சுகன்யா, கமலேஷ், ஜானவி, சதீஷ், டெல்லி குமார் மற்றும் பலர். இயக்கம்: நித்யானந்தம். கதை :இராதாகிருஷ்ணன் என்பவர் புகழ் பெற்ற தொழில் அதிபர் ஆவார். இவரை ஆர்கே (RK) என அனைவரும் அழைப்பர். அவருக்கு பிறந்தவர் நால்வர். இந்த நான்கு பிள்ளைகளாலும், அவர் படும் இன்னல்களையும், வாழ்நிலைச் சூழல்களையும், இந்நாடகம் அழகுற வடிக்கிறது. அந்த நான்கு வாரிசுகளில், இரண்டாவது மகனான கார்த்திக்கை, சாந்தி என்ற விதைவைப் பெண், திருமணம் செய்து கொள்கிறார்i. அதற்காக அவள் சந்திக்கும் அவமானங்களும், அல்லல்களும் அழகுற எடுத்துக் காட்டப்படுகின்றன. அந்த விதவைக்கு ஒரு குழந்தையும் உண்டு. இப்போராட்டங்களுக்கு அடிப்படை, கார்த்தியின் அண்ணியான அபிராமி ஆவாள். ஏனெனில், அவள் தனது தங்கையை, கார்த்திக்குத் திருமணம் செய்து வைக்க எண்ணுகிறாள். அபிராமியின் தந்தை, ஆர்கேவின் தொழில் திறமையால் பின்னுக்குத் தள்ளப்பட்டதாக, அபிராமி எண்ணுகிறாள். இப்படியாக வீட்டுக்குள்ளேயே நடைபெறும் உட்பூசல்களையும், அவை இறுதியில் சீராகி, ஆர்கே குடும்பமத்தில் ஆனந்தம் பொங்குகிறது. கதை, வசனம்: தேவி பாலா.
# டி. ரங்காச்சாரி

**டி. ரங்காச்சாரி** (T. Rangachari) (1865–1945) இந்திய வழக்கறிஞர், அரசியல்வாதி, ஊடகவியலாளர், இந்திய மத்தியச் சட்டமன்ற உறுப்பினர் மற்றும் இந்திய விடுதலை இயக்க வீரர் ஆவார்.
# டி. ரங்காச்சாரி

## இளமை வாழ்க்கை

ரங்காச்சாரி, சென்னை மாகாணத்தில் அய்யங்கார் நிலக்கிழார் குடும்பத்தில் 1865ல் பிறந்தவர்.  
இவர் சட்டப் படிப்பை சென்னையில் முடித்தவர்.
# டி. ரங்காச்சாரி

## அரசியல்

சென்னை மாநகராட்சி மற்றும் சென்னை பல்கலைக்கழகத்தின் ஆட்சிமன்றக் குழு உறுப்பினராக பணியாற்றியவர்.  
சென்னை மாகாணச் சட்டமன்றம் மற்றும் இந்திய மத்தியச் சட்டமன்றத்தின் உறுப்பினராகவும் பின்னர் அதன் துணை அவைத் தலைவராகவும் இருந்தவர்.
# டி. ரங்காச்சாரி

## மறைவு

ரங்காச்சாரி 1945ல் தமது எண்பதாவது அகவையில் மறைந்தார்.
# டி. ரங்காச்சாரி

## இதனையும் காண்க

- இந்திய மத்தியச் சட்டமன்றம்
# சோயா சுவைச்சாறு

**சோய் சுவைச்சாறு** அல்லது **சோயா சுவைச்சாறு** என்பது சீனாவை மூலமாகக் கொண்ட ஒரு திரவச் சுவையூட்டி. இது நொதித்த சோயா விதைப் பசை, வறுத்த தானியங்கள், உப்பு நீர், *அஸ்பர்கில்லஸ் ஒரைசே* அல்லது *அஸ்பர்கில்லஸ் சோஜே*ஆகியவற்றைப் பயன்படுத்தித் தயாரிக்கப்படுகின்றது. பண்டைய சீனாவின் மேற்கு ஹான் வம்சக் காலத்தில் ஏறத்தாழ 2,200 ஆண்டுகளுக்கு முன்பே சோயா சுவைச்சாறு இன்றைய வடிவத்தில் தயாரிக்கப்பட்டது.
# சோயா சுவைச்சாறு

## வரலாறு

### சீனா

சோயா சுவைச்சாறு, சோயா விதைகளிலிருந்து தயாரிக்கப்படும் ஒரு வகை நொதித்த பசையான சோயாப் பசை அளவு பழமை வாய்ந்ததாகக் கருதப்படுகின்றது. மேற்கு ஹான் வம்சக் காலத்தில் தோற்றம்பெற்ற இப்பசை பற்றிய குறிப்புகள், மவாங்டுயி (Mawangdui) தொல்லியல் களத்தில் கண்டெடுக்கப்பட்ட மூங்கில் தகடுகளில் காணப்படுகின்றன. சோயாப் பசையுடன் தொடர்பான, சோயா சுவைச்சாற்றுக்கு முந்திய உற்பத்திகள் பலவும் உள்ளன. அவற்றுள் மிகப் பழையது, கிபி 40 ஆம் ஆண்டில் தோன்றிய ‘’கிங்ஜியாங்’’ ஆகும். இது ‘’சிமின் யுவெலிங்’’ இல் பட்டியலிடப்பட்டுள்ளது. ‘’ஜியாங்கிங்’’ (酱清), ‘’சிசி’’ (豉汁), ‘’சிகிங்’’ (豉清), போன்ற பிற கிபி 540 ஆம் ஆண்டைச் சேர்ந்த ‘’கிமின் யவோசு’’வில் குறிப்பிடப்பட்டுள்ளன. ஹான் வம்சக் காலத்தை அண்டி, மேற்படி சுவையூட்டி, அதன் தயாரிப்பில் சோயா விதையை முக்கிய சேர்பொருளாகப் பயன்படுத்தியதன் மூலம் சோயாப் பசை ஆகவும், அதன் துணை உற்பத்தியான சோயாச் சுவைச்சாறாகவும் வளர்ச்சியுற்றது. அதேவேளை, நொதித்த மீனை அடிப்படையாகக்கொண்ட சுவைச்சாறுகள் தனியாக மீன் சுவைச்சாறாக வளர்ச்சியடைந்தன.  
19 ஆம் நூற்றாண்டின் சீனவியலாளர் சாமுவேல் வெல்சு வில்லியம்சு என்பவர், சீனாவில் எவ்வாறு மிகச் சிறந்த சோயா சுவைச்சாறு செய்யப்படுகின்றது என்பதை விளக்கியுள்ளார். இவர் குறிப்பிட்டபடி, சோயா விதைகளை மென்மையாகும்வரை அவித்து, அதே அளவான கோதுமை அல்லது பார்லியையும் அதில் சேர்த்து நொதிக்க விடுவர். அளவாக உப்பிட்டுப் பின்னர் மூன்று மடங்கு நீர் சேர்த்து இரண்டு அல்லது மூன்று மாதங்களுக்கு வைக்கப்படும். அதன் பின்னர் கலவையைப் பிழிந்து திரவப் பகுதியை வடித்து எடுப்பர்.  
குடியேற்றவாதக் காலத்தில், 1737 ஆம் ஆண்டின் ஒல்லாந்தக் கிழக்கிந்தியக் கம்பனியின் பதிவுகளில் சோயா சுவைச்சாற்றையும் ஒரு நுகர் பொருளாகப் பட்டியல் இட்டுள்ளனர். அப்பதிவுகளின் படி 75 பீப்பாய் சோயா சுவைச்சாறு சப்பானில் இருந்து கீழை நாடுகளில் ஒல்லாந்தரின் தலைமை இடமாக விளங்கிய பத்தேவியாவுக்குக் (இன்றைய சக்கார்த்தா) கப்பலில் அனுப்பியதாகத் தெரிகிறது. இதில் 35 பீப்பாய்கள் பின்னர் நெதர்லாந்துக்கு அனுப்பப்பட்டன.
# வார்ப்புரு:Infobox Chinese/Vietnamese

}}
| label2 = வியட்நாமியம்
| data2 =
| label3 = வியட்நாமிய எழுத்துக்கள்
| data3 =
| label4 = Hán-Nôm
| data4 =
| label5 = Chữ Hán
| data5 =
| label6 = Chữ Nôm
| data6 =
| label7 = Literal meaning
| data7 = }
}}<noinclude>  
</noinclude>
# சோயாப் பால்

## வரலாறு

வடகிழக்குச் சீனாவில் தோன்றிய சோயா அவரையை ஏறத்தாழ கிமு 11 ஆம் நூற்றாண்டில் வளர்க்கத்தொடங்கியதாகத் தெரிகிறது. ஆனால், ரச வகைகள், பானங்கள் போன்றவற்றில் இதன் பயன்பாடு மிகப் பிந்திய காலத்திலேயே ஏற்பட்டது. கிமு மூன்றாம் நூற்றாண்டில் சோயாக் கஞ்சி இருந்ததற்கான குறிப்புகள் உள்ளன. 4 ஆம் நூற்றாண்டில் சோயா வைனும், 1365 இல் மங்கோல் யுவானின் வீழ்ச்சிக் காலத்தில் சோயாத் தயிரும் பயன்பாட்டில் இருந்தன. *டூஜியாங்* என்னும் பெயரில் சற்று நீர்த்தன்மையான சோயாப் பால் சீனாவில் இன்றும் பயன்படுகின்றது. இது வழக்கமாகப் புதிய சோயா அவரையில் இருந்து தயாரிக்கப்படுகின்றது. இதன் பிரபலம் கிங் வம்சக் காலத்தில் மேலும் அதிகரித்தது. 18 ஆம் நூற்றாண்டில் தெரு வணிகர்கள் தெருக்களின் விற்கும் அளவுக்கு பிரபலமானதாக இருந்தது. 19 ஆம் நூற்றாண்டில் டோஃபூக் கடைகளுக்குச் செல்லும்போது ஒரு கிண்ணத்தையும் எடுத்துச் சென்று *டூஜியாங்* வாங்கிக் குடிப்பது பொதுவான பழக்கமாக இருந்துள்ளது.
# பாரடு

**பாரடு** (**farad**) (குறியீடு: F) என்பது அனைத்துலக முறை அலகுகளில் மின் கொண்மத்தின் அலகாகும். ஒரு பொருளால் தேக்கி வைக்கப்படும் மின்மத்தின் அளவு ஆகும். ஆங்கில இயற்பியலாளர் மைக்கேல் பரடே பெயரால் இந்த அலகு வழங்கப்பட்டுள்ளது.
# பாரடு

## வரையறை

ஒரு கூலும் மின்மத்தைக் கொண்ட மின்தேக்கியில் ஒரு வோல்ட் மின்னழுத்தம் உருவாக்கப்பட்டால், அதிலுள்ள கொண்மத்தின் அளவு ஒரு பாரடு ஆகும். அல்லது ஒரு பாரடு கொண்மம் என்பது ஒரு வோல்ட் மின்னழுத்தத்தால் ஒரு கூலும் மின்மத்தைத் தேக்கி வைக்கபடுவதாகும்.  
கொண்மத்திற்கும் மின்னழுத்தத்திற்கும் இடையேயுள்ள தொடர்பு நேர் விகிதத்தில் இருக்கும். எடுத்துக்காட்டாக, மின் தேக்கியின் மின்னழுத்ததைப் பாதியாக்கினால், கொண்மமும் பாதியாகிறது.  
பெரும்பாலான பயன்பாடுகளில் கொண்மத்தின் அலகு பெரிதாக இருப்பதால், மின்னியல் மற்றும் மின்னணுவியல் சார்ந்த கருவிகளில் கீழ்க்கண்ட பயன்பாடுகள் அதிகம் பயன்படுத்தப்படுகின்றன:  
1&nbsp;mF (மில்லிபாரடு, ஆயிரத்தில் ஒரு பகுதி (10<sup>−3</sup> பாரடு) = &nbsp;μF = &nbsp;nF  
- 1&nbsp;μF (மைக்ரோபாரடு, பத்து இலட்சத்தில் ஒரு பகுதி (10<sup>−6</sup> பாரடு) = 0.000&nbsp;001&nbsp;F = &nbsp;nF = &nbsp;pF
- 1&nbsp;nF (நானோபாரடு, பில்லியனில் ஒரு பகுதி (10<sup>−9</sup> பாரடு) = 0.001&nbsp;μF = &nbsp;pF
- 1&nbsp;pF (பிக்கோபாரடு, லட்சம் கோடியில் ஒரு பகுதி (10<sup>−12</sup> பாரடு)
# பாரடு

## வரையறை

### சமமான மற்ற அலகுகள்

பாரடு அலகு என்பது கீழ்க்கண்ட அனைத்துலக முறை அலகுகளில் வழங்கப்படுகிறது.  
s⋅A⋅m⋅kg  
இது மேலும் கீழ்க்கண்ட அலகுகளாலும் வழங்கப்படுகிறது:  
:<math>\text{F}
= \dfrac{\text{C}}{\text{V}}
= \dfrac{\text{A} {\cdot} \text{s}}{\text{V}}
= \dfrac{\text{J}}{\text{V}^2}
= \dfrac{\text{W} {\cdot} \text{s}}{\text{V}^2}
= \dfrac{\text{N} {\cdot} \text{m}}{\text{V}^2}
= \dfrac{\text{C}^2}{\text{J}}
= \dfrac{\text{C}^2}{\text{N} {\cdot} \text{m}}
= \dfrac{\text{s}^2 {\cdot} \text{C}^2}{\text{m}^{2} {\cdot} \text{kg}}
= \dfrac{\text{s}^4 {\cdot} \text{A}^2}{\text{m}^{2} {\cdot} \text{kg}}
= \dfrac{\text{s}}{\Omega}
= \dfrac{1}{\Omega {\cdot} \text{Hz}}
= \dfrac{\text{s}^{2}}{\text{H}},
</math>  
இதில்  
F என்பது கொண்மத்தின் அலகு பாரடு  
A என்பது மின்னோட்டத்தின் அலகு ஆம்பியர்  
C என்பது மின்மத்தின் அலகு கூலும்  
J என்பது ஆற்றலின் அலகு சூல்  
m என்பது தூரத்தின் அலகு மீட்டர்  
N என்பது விசையின் அலகு நியூட்டன்  
s என்பது காலத்தின் அலகு நொடி  
W என்பது வலுவின் அலகு வாட்டு  
kg என்பது நிறையின் அலகு கிலோகிராம்  
Ω என்பது மின்தடையின் அலகு ஓம்  
Hz என்பது அதிர்வெண்ணின் அலகு ஏர்ட்சு  
H என்பது மின் தூண்டலின் அலகு என்றி
# பாரடு

## வரலாறு

1861 ஆம் ஆண்டு லாடிமர் கிளார்க் மற்றும் சார்லசு பிரைட் ஆகியோர் இந்த அலகைத் தேர்ந்தெடுத்தனர்.
மைக்கேல் பரடேவை கெளரவப்படுத்தவே பயன்படுத்தப்பட்டது. 1873 ஆம் ஆண்டு வரை மின்மத்தின் அலகாக பயன்படுத்தப்பட்டது. பின்னர் அது கொண்மத்தின் அலகாக மாற்றப்பட்டது.  
1881 ஆம் ஆண்டு பாரிசில் நடைபெற்ற சர்வதேச மின் வினைஞர் மாநாட்டில் பாரடு என்பது மின்னியல் கொண்மத்தின் அலகாக ஏற்றுக்கொள்ளப்பட்டது.
# பாரடு

## விளக்கம்

பொதுவாக மின் தேக்கி, இரு மின் கடத்தும் பொருட்களுக்கிடையே, மின் காப்புப் பொருளால் பிரிக்கப்படுகிறது. 18 ஆம் நூற்றாண்டில் உருவாக்கப்பட்ட லேய்டின் கொள்கலன் என்பதே முதல் மின்தேக்கி. மின் கடத்தும் தகடுகளுக்கிடையே தேக்கப்படும் மின்மங்களே கொண்மத்திற்கு காரணமாகிறது.
நவீன மின்தேக்கிகள் பல்வேறு பொருட்களையும் மற்றும் தொழிற்நுட்பங்களையும் கொண்டு தயாரிக்கப்படுகிறது. மின்னணுவியலில் பெம்டோபாரடு என்ற கொண்ம அளவு கொண்ட மின்தேக்கி எதிர்கொள்ளும் அதிகபட்ச மின்னழுத்தம் பல கிலோவோல்ட் ஆகும்.  
கொண்மத்தின் அலகு **பாரடு** (F) என்றாலும் மில்லி பாரடு (mF), மைக்ரோ பாரடு (μF), நானோ பாரடு (nF), பிக்கோ பாரடு (pF) ஆகிய அலகுகள் அதிகம் பயன்படுத்தப்படுகிறது.
# பாரடு

## விளக்கம்

### முறைசாரா மற்றும் வழக்கொழிந்த சொல்லியல்

பிக்கோபாரடு என்பது பேச்சு வழக்கில் பிக் அல்லது பப் என அழைக்கப்படுகிறது. எடுத்துக்காட்டாக 10 பிக் மின்தேக்கி என்பது 10 பிக்கோபாரடு மின் தேக்கியைக் குறிக்கும். மைக் என்பது மைக்ரோ பாரடு மின் தேக்கியின் பேச்சு வழக்கு பெயராகும். மைக்ரோ மைக்ரோ பாரடு என்பது ஆரம்ப காலங்களில் பிக்கோ பாரடைக் குறிக்க புத்தகங்களில் பயன்படுத்தப்பட்டது. 1960 ஆம் ஆண்டுகளில் புத்தகங்களில் "எம்.எப்.டி" என்பது மைக்ரோ பாரடை குறிக்கவும், "எம்.எம்.எப்.டி" என்பது பிக்கோபாரடை குறிக்கவும் பயன்படுத்தப்பட்டது.
# பாரடு

## விளக்கம்

### தொடர்புடைய கருத்துகள்

மின் விலகல் என்பது கொண்மத்தின் தலைகீழியாகும். இவை அனைத்துலக முறை அலகுகளால் இன்னும் ஏற்றுக்கொள்ளப்படவில்லை. இதன் அலகு *டாரப்* என்பதாகும்.
# பாரடு

## மேலும் பார்க்க

- கொண்மம்
- மின்தேக்கி
# ரஷ்ய தேசிய நூலகம்

**ரஷ்ய தேசிய நூலகம்** (National Library of Russia -NLR) புனித பீட்டர்ஸ்பெக் நகரில் அமைந்துள்ளது ((1795 ஆண்டு முதல் 1917 ஆண்டு வரை இம்பீரியல் பொது நூலகம் என்று அறியப்பட்டது; 1917 முதல் 1925 ஆண்டு வரை ரஷ்ய பொது நூலகம் என்று அறியப்பட்டது ; 1925 ஆம் ஆண்டு முதல் 1992 ஆம் ஆண்டு வரை அரச பொது நூலகம் என்றும் (1932 ஆம் ஆண்டில் சால்டிகோவ் செசென்டிரின் என்று பெயரிடப்பட்டது). இந்த நூலகம், ரஷ்ய நாட்டின் பழமை வாய்ந்த பொது நூலகம் மட்டுமல்ல, நாட்டின் முதல் தேசிய நூலகமும் ஆகும். NLR தற்பொழுது உலகின் முக்கிய நூலகங்களுள் ஒன்றாகவும் மற்றும் உலகின் மிகப்பெரிய நூலகங்களில் பட்டியலில் எட்டாவது இடத்திலும் உள்ளது. மேலும் இது ரஷ்ய கூட்டமைப்பின் இரண்டாவது வளமான நூலகம், தேசிய பாரம்பரியத்தின் கருவூலம், மற்றும் அனைத்து ரஷ்ய தகவல், ஆராய்ச்சி மற்றும் கலாச்சார மையமாக உள்ளது. நூலகத்தின் வரலாற்றில், தேசியளவில் அச்சிடப்பட்டு வெளியீடப்படும் நூல்களை விரிவாக கையகப்படுத்துதலை இந்நூலகம் நோக்கமாக கொண்டுள்ளது மற்றும் இந்நூலகத்தில் உள்ள அனைத்து தொகுப்புகளும் இலவசமாகப் அனைவரும் பெற அனுமதிக்கப்பட்டுள்ளது. இந்த நூலகத்தை மாஸ்கோவில் அமைந்துள்ள ரஷிய மாநில நூலகத்தோடு குழப்பி கொள்ளக் கூடாது.
# ரஷ்ய தேசிய நூலகம்

## வரலாறு

### நிறுவுதல்

இம்பீரியல் பொது நூலகம் 1795 ஆம் ஆண்டில் பேரரசர் கேத்தரின் என்பவரல் நிறுவப்பட்டது. இது வார்சாவில், பிஷப் சாலுஸ்கி என்பவரால் கட்டப்பட்ட புகழ்பெற்ற போலிஷ் தேசிய நூலகத்தின் அடிப்படையில்தான் அமைக்கப்பட்டது, இது 1794 ஆம் ஆண்டில் போலந்து பிரிவினையின்போது ரஷ்யர்களால் கைப்பற்றப்பட்டது.  
ரஷ்யாவில் ஒரு பொது நூலகம் என்ற யோசனை 18 ஆம் நூற்றாண்டின் முற்பகுதியில் உருவானது. ஆனால் ரஷ்யாவிற்கு ஞானோதயம் வரும் வரையில் உருவாகவில்லை. ஒரு ரஷ்ய பொது நூலகத்தின் திட்டம் 1766 ஆம் ஆண்டில் கேத்தரினுக்கு சமர்ப்பிக்கப்பட்டது, ஆனால் பேரரசி தான் இறப்பதற்கு 18 மாதங்கள் இருக்கும் வரையில், அதாவது 27 மே 1795 ஆம் தேதி வரையில் அனுமதி வழங்கவில்லை. நூலகக் கட்டிடம் அமைப்பதற்கான இடம் நிவஸ்கி அவன்யு மற்றும் சதாவோயா தெரு மூலையில், ரஷ்ய பேரரசின் தலைநகர் மத்தியில் அமைக்கப்பட்டது. கட்டுமான வேலை உடனடியாக ஆரம்பிக்கப் பட்டு கிட்டத்தட்ட பதினைந்து ஆண்டுகள் வரை நீடித்தது. இந்த கட்டிடத்தை வடிவமைத்தவர் யோகோர் சோகோலோவ் (1796-1801 ஆண்டுக்குள் கட்டப்பட்டது) ஒரு நியோகாசியல் பாணியில் வடிவமைக்கப்பட்டது.  
நூலகத்தின் ஆரம்பம் என்பது போலந்து-லிதுவேனிய நாடுகளின் பொதுநலவாய வெளிநாட்டு மொழி துறையின் சாலுஸ்கி நூலகத்தினை (420,000 தொகுதிகள்) ரஷ்ய அரசாங்கத்தால் பகுதியளவில் பறிமுதல் செய்யப்பட்டது, ஆனால் கைபற்றப்பட்ட பல தொகுதிகள், ரஷ்ய வீரர்கள் இலாபத்திற்கு விற்றனர். 1921 ஆம் ஆண்டில் ரஷ்ய SFSR ஆல் நூலகத்தில் இருந்த சில போலிஷ் மொழி நூல்கள் (சுமார் 55,000 தலைப்புகள்) போலந்துக்கு ரஷ்யா திருப்பி அனுப்பியது.  
நூலகம் ஆரம்பித்த ஐந்து ஆண்டுகளுக்கு பிறகு, நூலகம் காம்டே மேரி-காபிரியேல்-ஃப்ளோரண்ட்-ஆகஸ்டே டி குயிகுல்-கோபியரால் நடத்தப்பட்டது. நூலகங்களின் பகுப்புகள் விசேஷமாக தொகுக்கப்பட்ட கையேட்டின் படி நூல்கள் ஒழுங்கமைக்கப்பட்டன. 1810 ஆம் ஆண்டில், ரஷ்யாவின் பேரரசர் முதலாவது (I) அலெக்ஸாண்டர் நூலகச் சட்டத்தை ஒப்புக் கொண்டார், ரஷ்யாவில் அனைத்து அச்சிடப்பட்ட விஷயங்களுக்கான இரண்டு சட்ட பிரதிகள் நூலகத்தில் வைக்கப்பட்டது.  
நூலகம் 1812 ஆம் ஆண்டு பொது மக்களுக்காக திறப்பதாக இருந்தது, ஆனால் நெப்போலியனின் படையெடுப்பு காரணமாக அதிக மதிப்புமிக்க தொகுப்புகள் பாதுகாக்கப்பட வேண்டியிருந்ததால், இரண்டு வருடங்களுக்குத் திறப்புவிழா ஒத்திவைக்கப்பட்டது.  
19 ஆம் நூற்றாண்டின் முதல் தசாப்தத்தில் நூலகத்தை நிர்வகித்த கவுண்ட் அலெக்சாண்டர் ஸ்ட்ரோகோனோவின் கீழ், ரோஷிகா திட்டம் ஆரம்பிக்கப்பட்டது, இந்த திட்டத்தின் மூலம் ரஷ்யாவில் வந்தசேரும் வெளிநாட்டு புத்தகங்களின் ஒரு பரந்த தொகுப்பு உள்ளது. மிக மதிப்புமிக்க பொக்கிஷங்களில் சில, அதாவது *ஓஸ்ட்ரோமின் நற்செய்தி* என்ற புத்தகம் ஸ்லாவோனிக் தேவாலயத்தில், பழைய கிழக்கு ஸ்லாவிக் மொழியில் எழுதப்பட்ட முந்தைய புத்தகம் (இது ரஷ்ய மொழியில் இறுதியில் மொழி பெயர்கப்பட்டு உருவானது) மற்றும் ரஷ்ய முதன்மை காலவரிசை வரலாறான ஹைபியன் கோடெக்ஸ். போன்றவைகள் ஸ்ட்ரோகோனோவால் இந்நூலகத்தில் பாதுகாக்கப்பட்டது.
# 1921 பக்கிங்காம் மற்றும் கர்னாட்டிக் ஆலை வேலைநிறுத்தம்

**1921 பக்கிங்காம் மற்றும் கர்னாட்டிக் ஆலை வேலைநிறுத்தம்** (*1921 Buckingham and Carnatic Mills strike*) என்பது பிரித்தானிய இந்தியாவின், சென்னை மாகாணத்தின் தலைநகரான சென்னையில் பின்னி அண்டு கோவால் நிர்வகிக்கப்பட்டுவந்த பக்கிங்காம் மற்றும் கர்னாட்டிக் ஆலையில்நடந்தவேலைநிறுத்தமாகும். 1921 சூன் முதல் அக்டோபர் வரை நீடித்த இந்த வேலைநிறுத்தம், சென்னை பொருளாதாரத்தில் கடுமையான இழப்புகளை ஏற்படுத்தியது. மேலும்இதுஅப்போதையஆளுங்கட்சியானநீதிக்கட்சியில்பிளவைஏற்படுத்தியது.பலஆதி திராவிடர் தலைவர்களை அதைவிட்டு வெளியேறும் கட்டாயத்துக்கும் ஆளாக்கியது.
# 1921 பக்கிங்காம் மற்றும் கர்னாட்டிக் ஆலை வேலைநிறுத்தம்

## காரணங்கள்

சென்னை தொழிலாளர் சங்கமானது இந்தியாவில் முதன்முதலில் ஒழுங்கமைக்கப்பட்ட தொழிலாளர் சங்கங்களில் ஒன்றாகும். இது பி. பீ. வாடியா மற்றும் வி. கலியாணசுந்தரம் முதலியார்ஆகியோரால் 1918ஏப்ரல் 3அன்று நிறுவப்பட்டது. பக்கிங்காம் மற்றும் கர்னடிக் மில்லில் தொழிற்சங்கம்துவக்கப்பட்டு செயற்பட்டுவந்தது.இந்நிலையில் தொழிலாளர்களின் சிலவர்மீது ஆலை நிர்வாகம் எடுத்த நடவடிக்கைக்கு எதிராக 1920 ஆம் ஆண்டு, அக்டோபர் - திசம்பரில் வேலைநிறுத்தம் செய்தனர். 1920 திசம்பர் 9 ஆம் தேதி வேலைநிறுத்தம் செய்த தொழிலாளர்களுக்குஎதிராகவும், போராட்டத்தைமுடிவுக்குக்கொண்டுவரவும் அரசாங்கமானதுகாவல்துறையை துப்பாக்கிச் சூடுநடத்துமாறு உத்தரவிட்டது.  
குறைந்த ஊதியம் மற்றும் மோசமான பணி நிலைமைபோன்றவை தொழிலாளர்கள் மத்தியில் பரந்த அளவிலான அமைதியின்மையைஏற்படுத்தியது. அவர்களது கோரிக்கைகளை இந்திய தேசியவாதிகளானஇராசகோபாலாச்சாரி,எஸ்.கஸ்தூரிரங்கஐயங்கார்,ஏ.ரெங்கசுவாமிஐயங்கார்,சிங்காரவேலுசெட்டியார்,வி.சக்கராஜ்செட்டியார்,சத்தியமூர்த்தி ஆகியோரால்ஆதரிக்கப்பட்டது.மேலும்இந்திய தேசிய காங்கிரசுஆதரித்து,அதன்ஒத்துழையாமைஇயக்கவாதிகளால்வேலைநிறுத்தம்முன்னெடுக்கப்பட்டது.அதேசமயம்நீதிக்கட்சியானதுபிரித்தானியஆட்சிக்குஆதரவாகஇருந்தது.
# 1921 பக்கிங்காம் மற்றும் கர்னாட்டிக் ஆலை வேலைநிறுத்தம்

## நிகழ்வுகள்

1921 மே 20 அன்று, பாக்கிங்காம் மற்றும் கர்னாடிக்ஆலையின்நூற்பாலைப்பிரிவுத் தொழிலாளர்கள் ஊதிய உயர்வு கோரிக்கைகளைவைத்தனர்.இந்தக்கோரிக்கைகளைஏற்க நிர்வாகம் ஒப்புக் கொள்ள மறுத்தது.இதையடுத்து வேலைநிறுத்தம்குறித்துஅதிகாரப்பூர்வமாக சூன் 20 அன்று அறிவித்தபிறகுபோராட்டமானது தீவிரம்பெற்றது.தொழிலாளர்களின் வேலைநிறுத்தத்துக்கு காங்கிரசின் வி. கலியாணசுந்தரம் முதலியார் தலைமை தாங்கினார். இந்திய தேசிய காங்கிரசு 1921 சூலை 10 இல் ஒரு கூட்டத்தைக் கூட்டியது; இந்தக்கூட்டத்தில் பாக்கிங்காம் மற்றும் கர்னாடிக் ஆலைத் தொழிலாளர்களுடன், சி. ராஜகோபாலாச்சாரி, கலந்துரையாடி, அவர்களுக்கு ஆதரவு அளித்தார்.  
வேலைநிறுத்தம் ஆறு மாதங்களுக்கு நீடித்தது. போராட்டத்தை ஒடுக்க அதிகாரிகள் இரக்கமற்றவழிமுறையைக்கையாண்டனர். 1921ஆகத்து அன்று, காவல் துறையால் ஆறு தொழிலாளர்கள் கொல்லப்பட்டனர். கிட்டத்தட்ட அனைத்து நீதிக்கட்சித் தலைவர்களும் இந்திய தேசிய காங்கிரஸ் அரசியல்வாதிகளுடன் கைகோர்த்து வேலைநிறுத்தத்திற்கு ஆதரவு கொடுத்தனர். இந்த வேலைநிறுத்தத்தில்ஆதி திராவிடதொழிலாளர்கள் மற்றும்இந்தியகிருத்துவத்தொழிலாளர்கள்கலந்துகொள்ளாமல்,பணிக்குச்சென்றதால்கருங்காலிகளாககருதப்பட்டுபோராட்டக்காரர்களால்தாக்கப்பட்டனர்.இதுபடிப்படியாகசாதிஇந்துக்கள்மற்றும்ஆதிதிராவிடர்கள், இந்திய கிறிஸ்தவர்கள்ஆகியோர் இடையேயான மோதலாகஉருவானது.1921 சூலை 28 அன்று சாதி இந்து கும்பல்ஒன்றுபுலியந்தோப்பு ஆதி திராவிடர் கிராமத்தின் மீது தாக்குதல் நடத்தி நூற்றுக் கணக்கான குடிசைகளை எரித்தது. காவல்துறையும்,அரசு அதிகாரிகளும்,ஆதி திராவிடர்களுக்குஆதரவாகசெயல்படுவதாககுற்றம்சாட்டிநீதிக்கட்சித்தலைவர்தியாகராஜசெட்டியார்ஆங்கிலேயஅரசுக்குகடிதம்எழுதினார்.இதைஅடுத்துஏற்பட்டபலமுரண்பாடுகளின்விளைவாக 1923இல்ஆதி திராவிடர்தலைவர்எம். சி. இராஜா நீதிக் கட்சியுடனான தன் உறவை முழுமையாக துண்டித்துக் கொண்டார்.  
இந்த வேலைநிறுத்தம் இறுதியில் அக்டோபர் மாதத்தில் சி. நடேச முதலியாரின் மத்தியஸ்தம் மூலம் முடிவடைந்தது. அந்த மாதம், சென்னை தொழிலாளர் சங்கத்தின் தலைவரான சர் பி. தியாகராய செட்டியிடம் தொழிலாளர்கள் வேலைக்குத் திரும்ப வேண்டும் என்று அறிவுறுத்தினார். ஆனால் ஒரு சிலரைத் தவிர, வேலைநிறுத்தத்தில்ஈடுபட்ட தொழிலாளர்களில் பெரும்பாலானோர்மீண்டும் வேலூக்கு சேர்க்கப்படவில்லை.
# நனிசைவம்

## நனிசைவ வகைகள்

சில நனிசைவர்கள் சமைக்காத உணவுகளையே உண்கின்றனர்; இவர்கள் பச்சைக்கறி சைவர்கள் எனப்படுகின்றனர்.  
மேலும் சிலர் எந்த தாவரத்தையும் கொல்லாமலோ பாதிப்பின்றியோ அறுவடை செய்யப்படும் கீழே விழுந்த பழங்கள் போன்றவற்றை மட்டுமே உண்கின்றனர்.
# சாளுக்கியர்-சோழர் போர்கள்

**சாளுக்கியர் - சோழர் போர்கள்** என்பது (*Chola–Chalukya wars*) கிபி 992 முதல் கிபி 1120 வரை சோழ, சாளுக்கிய அரசுகளுக்கிடையே நிகழ்ந்த போர்களைக் குறிக்கும். இந்த அரசுகள் இரண்டும் அக்கால இந்தியாவின் சில பகுதிகளை ஆண்டவையாகும்.
# சாளுக்கியர்-சோழர் போர்கள்

## சாளுக்கிய இராச்சியத்தின் மீதான சோழர்களின் வெற்றிகள்
| 1098 | Chola conquer Bellary (Gambili) back | சோழர்கள் பெல்லாரியை (கம்பிளி) மீட்டனர். |  |  |  |  |  |  |
| 1118 | வேங்கி, கங்கபாடியை விக்கிரமாத்தித்தியன் கைப்பற்றினான் |  |  |  |  |  |  |  |
| 1120 | விஜயவாடா | கிருஷ்ணா மாவட்டம் | ஆறாம் விக்கிரமாதித்தியன் | விக்கிரம சோழன் | விக்கிரம சோழன் வேங்கியை மீட்டான். 12, 13 ஆம் நூர்றாண்டுகளில் சாளுக்கியர்கள், சோழர்களின் வலுக் குன்றியது. ஹோய்சளர், காக்கத்தியர், பிற்காலப் பாண்டியர் வலுப்பெற்றனர். | } |  |  |
# இந்திய மாகாணங்களின் சபை

**இந்திய மாகாணங்களின் சபை** (**Council of States**) பிரித்தானிய இந்தியாவின் சட்டமன்றத்தின் மேலவை ஆகும். கீழவையாக இந்திய மத்தியச் சட்டமன்றம் செயல்பட்டது.  
பிரித்தானிய இந்திய ஆட்சி நிர்வாகத்தில் உள்ளூர் இந்தியர்களும் பங்கு கொள்ள வேண்டும் என்பதற்காக, மாண்டேகு-செம்ஸ்போர்டு சீர்திருத்தங்களின் படி, 1919 இந்திய அரசுச் சட்டத்தின் படி, இந்தியச் மாகாணங்களின் சபை நிறுவப்பட்டது.  
1947 இந்திய விடுதலைச் சட்டத்தின் படி,
14 ஆகஸ்டு 1947ல் இந்திய மாகாணங்களின் சபை கலைக்கப்பட்டது. இதன் பணிகளை இந்திய அரசியலமைப்பு நிர்ணய மன்றம் செய்தது.  
இந்திய மாகாணங்களின் சபையின் தலைவராக வைஸ்ராய் எனப்படும் இந்தியத் தலைமை ஆளுநர் பதவி சார்ந்த தலைவராக இருப்பர்.
# இந்திய மாகாணங்களின் சபை

## மேலவையின் அமைப்பு

### 1919 முதல் 1937 முடிய

1919 இந்திய அரசுச் சட்டத்தின் படி, இந்திய மாகாணங்களின் சபை 1919ல் நிறுவப்பட்டது. இச்சபை 60 உறுப்பினர்களைக் கொண்டது. கீழ்கண்டவாறு இச்சபையின் உறுப்பினர்கள் தேர்ந்தெடுக்கப்பட்டனர்:உறுப்பினர்களின் பதவிக் காலம் ஐந்தாண்டுகள். மகளிர் உறுப்பினர்கள் இல்லை.  
- இந்தியத் தலைமை ஆளுநரால் நியமிக்கப்படுபவர்கள் (26)
- அலுவல் சார்ந்த அதிகாரிகள் (20)
- அலுவல் சாராதவர்கள் (6), அவர்களில் ஒருவரை பேரர் மாகாணத்திலிருந்து நியமிக்கப்படுவர்.
- நேரடித் தேர்தலில் தேர்தேடுக்கப்பட்டவர்கள் (34)
- பொது (20): சென்னை மாகாணம் (4), பம்பாய் மாகாணம் (3), வங்காள மாகாணம் (3), ஐக்கிய மாகாணம் (3), பஞ்சாப் மாகாணம் (1), பிகார் மற்றும் ஒரிசா மாகாணம் (3), மத்திய மாகாணம் (1), பர்மா (1), அசாம் உள்ளிட்ட வடகிழக்கு பகுதிகள் (1)
- முஸ்லீம் (10): சென்னை (1), மும்பை (2), வங்காளம் (2), ஐக்கிய மாகாணம்(2), பஞ்சாப் (2), பிகார் மற்றும் ஒரிசா (1)
- வணிகர் சங்கம் (3): மும்பை, வங்காளம் மற்றும் பர்மா
- சீக்கியர் (1)  
மாகாணங்கள் வாரியாக மொத்த உறுப்பினர்கள் எண்ணிக்கை - கீழ்கண்டவாறு:
- சென்னை மாகாணம் (5): பொது (4), முஸ்லீம் (1) * பம்பாய் மாகாணம் (6): பொது (3), முஸ்லீம் (2) (பம்பாய் மற்றும் சிந்து), பம்பாய் வணிகர் சங்கம் (1) * வங்காள மாகாணம் (6): பொது (3) (கிழக்கு வங்காளம் (1), மேற்கு வங்காளம், (2), முஸ்லீம் (2) (கிழக்கு வங்காளம் - மேற்கு வங்காளம்), வங்காள வணிகர் சங்கம் (1) * ஐக்கிய மாகாணம் (5): பொது (3) (மத்திய, வடக்கு, தெற்கு), முஸ்லீம் (2) (மேற்கு - கிழக்கு) * பஞ்சாப் மாகாணம் (4): பொது (1), முஸ்லீம் (2) (பஞ்சாப் கிழக்கு - மேற்கு), சீக்கியம் (1) * பிகார் மற்றும் ஒரிசா மாகாணம் (4): பொது (3), முஸ்லீம் (1) * மத்திய மாகாணம் (1): பொது * பர்மா (2): பொது (1), பர்மா வணிகர் சங்கம் (1) * அசாம் (1): பொது (முஸ்லீம்களுடன் சுழற்சி முறையில்]]
# இந்திய மாகாணங்களின் சபை

## வேட்பாளர் தகுதிகள்

1. ஆண்டு வேளாண் வருவாய் ரூபாய் 750 ஆக இருக்க வேண்டும் அல்லது ரூபாய் 1,000 வருமான வரி கட்டியிருக்க வேண்டும். 2.
ஏதேனும் ஒரு பல்கலைக்கழகத்தின் ஆட்சிமன்றக் குழு உறுப்பினராக இருத்தல் வேண்டும். 3.
ஏதேனும் ஒரு இந்திய மாகாண சட்டமன்றங்களில் உறுப்பினராக இருந்திருக்க வேண்டும். அல்லது 4. பிரித்தானியப் பேரரசு வழங்கும் விருது அல்லது கௌரவப் பட்டம் பெற்றிருக்க வேண்டும்  
1920ல் ஒரு தேர்தல் தொகுதியானது, இந்தியாவின் மொத்த மக்கள்தொகையான 24 கோடியில், 17,000 வாக்காளர்களைக் கொண்டிருக்க வேண்டும்.
# இந்திய மாகாணங்களின் சபை

## வேட்பாளர் தகுதிகள்

### 1937 முதல் 1947 முடிய

1935ம் ஆண்டின் இந்திய அரசுச் சட்டத்தின் படி, இந்திய மாகாணங்களின் சபை அமைப்பில் புதிய சீர்திருத்தங்கள் கொண்டு வரப்பட்டது.  
இதன் படி உறுப்பினர்களின் எண்ணிக்கை 60லிருந்து 260ஆக உயரத்தப்பட்டது. அதில் 156 உறுப்பினர்கள் பிரித்தானிய இந்திய மாகாணங்களிலிருந்தும், 104 உறுப்பினர்கள், சுதேச சமஸ்தானங்களிலிருந்தும் தேர்ந்தெடுக்கப்பட்டனர். இருப்பினும் இம்மாகாண சபைக்கு 1937 முதல் 1946 முடிய தேர்தல்கள் நடைபெறவில்லை.
# இந்திய மாகாணங்களின் சபை

## முதல் மாகாண சபையின் உறுப்பினர்கள் (1921)

### நியமன உறுப்பினர்கள்

- **அலுவல் சார்ந்தவர்கள்**: ஹென்றி ரலின்சன்
- **அலுவல் சாராதவர்கள்:** சர் தின்ஷா எடுல்ஜி வாச்சா (மும்பை), ஜி. ஏ. நடேசன் (சென்னை), சர் லெஸ்லி கிரி மில்லர் (சென்னை), மைமன்சிங் சோஷி கந்தா ஆச்சாரியார் (வங்காளம்), பிக்கம்பூர் முகமது மூசாம்மிலுல்லா கான் (ஐக்கிய மாகாணம்), சர் அமீருத்தின் அகமது கான், பஞ்சாப், சர்தார் சரண்ஜித் சிங் (பஞ்சாப்), ஹர்னாம் சிங் (பஞ்சாப் கிறித்தவர்), சர் முகமது ரபீக் (தில்லி), ஜி. எஸ். கபர்டே, பேரர் மாகாணம்
# இந்திய மாகாணங்களின் சபை

## முதல் மாகாண சபையின் உறுப்பினர்கள் (1921)

### நேரடி தேர்தலில் தேர்ந்தெடுக்கப்பட்டவர்கள்

- **அசாம்: ** சந்திரதார் பரூவா * **வங்காளம்: ** சர் சந்திர மித்தர் (கிறித்துவர்), சர் தேவ பிரசாத் சர்வாதிகாரி, இராஜா பிரமாதா நாத் ராய் (கிழக்கு வங்காளம்), முகமது இஸ்மாயில் கான் (மேற்கு வங்காளம்), மௌலவி அப்துல் கரீம் (கிழக்கு வங்காளம்), ***பிகார் மற்றும் ஒரிசா:** தர்பங்காவின் ரமேஷ்வர் சிங், தும்ரோனின் கேசவ பிரசாத் சிங், பாபு ரமெஷ்ரே சௌத்திரி, சையத் ஜாகீர் உத்-தீன், * *பம்பாய் மாகாணம்: ** லாலுபாய் சமல்தாஸ், வாமன் கோவிந்து கலே, பெரேஸ் தேத்னா, இரகுநாத் பாண்டுரெங்கன், இப்ராகீம் ஹரூன் ஜாப்பர், அலி பக்ஷ் முகமது உசைன் (சிந்து முஸ்லீம்), குலாம் முகமது புர்கிரி (சிந்து முஸ்லீம்), சர் ஆர்தர் புரூம் (பம்பாய் வணிகர் சங்கம்) * **பர்மா:**மவுங் போ பை, சர் எட்கர் ஹோல்பெர்ட்டன் (வணிகர் சங்கம்) ***மத்திய மாகாணம்:**மனேக்ஜி பிரேம்ஜி தாதாபாய் ***சென்னை மாகாணம்:** கே. வி. ரெங்கசாமி அய்யங்கார், வி. கே. சீனிவாச சாஸ்திரி, அண்ணாமலை செட்டியார், வி. இராமபத்திர நாயுடு, அகமது தம்பி மரைக்காயர் * **பஞ்சாப்:** லாலா ராம் சரண் தாஸ், சர் மாலிக் உமர் ஹயத் கான் (மேற்கு பஞ்சாப்), சுல்பிகர் அலி கான், ஜோகிந்திர சிங் (சீக்கியர்) ***ஐக்கிய மாகாணம்:*' ராஜா சர் ராம்பால் சிங், (மத்திய), லாலா சுக்பீர் சின்கா, (வடக்கு) இராஜா மோதி சந்த் (தெற்கு), நவாப் முகமது அப்துல் மஜீத் (மேற்கு), சையத் இராச அலி (கிழக்கு) * பிறர்: மகேந்திர சந்திர நந்தி, கோசிம் பஜார் மகாராஜா, கங்காநாத் ஜா, இ. எம். குக், டென்னிஸ் பிரே, எச். டி. கிரைய்க், பி. சி. மிட்டர், ஜெ. ஏ. ரிச்சி, பி. என். சர்மா, ஜெ. ஆர். வுட், சேவாசீல வேதமூர்த்தி
# இந்திய மாகாணங்களின் சபை

## மேலவைத் தலைவர்கள்

- ஹென்றி மேன்கிரிப் ஸ்மித் (1924)
- மாண்டேகு செராட் டேவிஸ் பட்லர் (1924-1925)
- சர் மனேக்ஜி பிரேம்ஜி தாதாபாய் (1933-1936) (1937-1946)
# இந்திய மாகாணங்களின் சபை

## இதனையும் காண்க

- இந்திய மத்தியச் சட்டமன்றம்
- இந்தியத் தலைமை ஆளுநரின் நிர்வாகக் குழு
- இந்திய இடைக்கால அரசு
- இந்தியப் பொதுத்தேர்தல், 1934
- இந்தியப் பொதுத் தேர்தல் 1945
# அட்லசு மலைத்தொடர்

**அட்லசு மலைத்தொடர் **(The <span>Atlas Mountains)</span> (; *idurar n waṭlas*) மக்ரிபில் உள்ள ஒரு மலைத்தொடர் ஆகும். இந்த மலைத்தொடர் 2500 கி.மீ (1600 மைல்கள்) தொலைவிற்கு மொராக்கோ, அல்சீரியாமற்றும் தூனிசியாஆகிய நாடுகளின் வழியாக விரவிக் கிடக்கிறது. இந்த மலைத்தொடரின் உயர்ந்த சிகரமானது தெளப்கால் (உயரம் 4,167 மீட்டர் அல்லது 13,671 அடி)ஆகும். இந்த சிகரமானது மொராக்கோவின் தென்மேற்குப் பகுதியில் அமைந்துள்ளது. இந்த மலைத்தொடரானது, நடுநிலக்கடல் மற்றும் அத்திலாந்திக்குப் பெருங்கடல் கடற்கரைகளைச் சகாரா பாலைவனத்திலிருந்து பிரிக்கிறது. அட்லசு மலைத்தொடரில் பேர்பர்கள்(குறிப்பிட்ட இன மக்கள்) முதன்மையாக வசித்து வந்தனர் மலை என்பதற்கான பேர்பர் மொழி வார்த்தைகள்*அட்ரார்*மற்றும் அட்ராஸ் ஆகும். அட்லசு என்பதற்கான பெயராய்வியலில் மேலே சொன்ன வார்த்தைகள், மொழியியல் உடன்பிறப்புகளாகக் கருதப்படுகின்றன. இந்த மலைத் தொடரானது பெரும்பான்மையாக ஐரோப்பாவில் உள்ளதைப் போல ஆப்பிரிக்காவில் மட்டுமே காணப்படும் தனித்தன்மை வாய்ந்தபல்வேறு விலங்குகள் மற்றும் தாவர இனங்களின் இருப்பிடமாகத் திகழ்கிறது. அவற்றுள் பல அருகிய இனமாகவும் சில ஏற்கெனவே அற்றுவிட்ட இனங்களாகவும் ஆகிவிட்டன.
# அட்லசு மலைத்தொடர்

## நிலவியல்

பெரும்பான்மையான ஆப்பிரிக்கா கண்டப்பகுதியின் அடித்தளப் பாறையானது, தொன்மைமுந்திய மாபேரூழிக் காலத்தில் உருவானதாகும். மேலும், அட்லசு மலைகள் கண்டப் பகுதியில் காணப்படுவதைக் காட்டிலும் மிகவும் முந்தைய காலத்தைச் சார்ந்ததாகும். அட்லசு மலைத்தொடரானது, பூமியின் புவியியல் மூன்று அடுத்தடுத்து நிகழ்ந்த மூன்று வெவ்வேறு காலகட்டங்களில் உருவாக்கப்பட்டதாகும்.
தொண்மை ஊழிக்காலத்தில் ( ~300 மில்லியன் ஆண்டுகளுக்கு முன்னால்), கண்டத்திட்டுகளுக்கு இடையேயான மோதல்களின் விளைவாக, முதல் புவி ஓட்டு சீர்குலைவு என்பது ஆண்டிஅட்லசு மலைப்பகுதியிலேயே ஏற்பட்டது.வட அமெரிக்கா, ஐரோப்பா மற்றும் ஆப்பிரிக்கா மில்லியன் கணக்கான ஆண்டுகளுக்கு முன்பு இணைக்கப்பட்டிருந்தன.  
ஆண்டி-அட்லசு மலைத்தொடர்கள் உண்மையில் அல்லேகெனியன் மலையாக்கச் செயல்பாடுகளின் ஒரு பகுதியாக உருவாகியிருக்க வேண்டும் என்று நம்பப்படுகிறது. ஆபிரிக்காவும், அமெரிக்காவும் மோதிக்கொண்டபோது இந்த மலைகள் உருவாகியதோடு இன்றைய இமயமலையோடு போட்டியிடுகின்ற ஒரு சங்கிலித்தொடர் போல் இருந்தன. இன்று, இந்த சங்கிலித் தொடரின் எஞ்சிய பகுதிகளை, ஐக்கிய அமெரிக்க நாடுகளின் கிழக்குப் பகுதியில் காணப்படும் அத்திலாந்திக்குக் கடலோர எல்லைக் கோட்டுப்பகுதியில் காணலாம். சில எஞ்சிய பகுதிகளை வட அமெரிக்கக் கண்டத்தில் உள்ள அப்பலேச்சியன் மலைத்தொடர் பகுதியிலும் காண முடியும்.  
மைய ஊழிக்காலத்தில் (~ 66 மில்லியன் ஆண்டுகளுக்கு முன்) இரண்டாவது கட்ட உருவாக்கமானது நிகழ்ந்திருக்கலாம். இந்தக் காலகட்டத்தில் தான் புவியின் மேலோடு பரவலான விரிவாக்கத்தைக் கொண்டிருந்தது. பிளவுகள் மற்றும் வெடிப்புகள் காரணமாக கண்டங்கள் பிரிந்தன. இந்த நீட்டிப்பு தற்போதைய அட்லசு உள்ளிட்ட பல தடிமனான கண்டங்களை இணைக்கும் வண்டல் படிவுகள் உருவாவதற்குக் காரணமாக இருந்துள்ளது. தற்போதைய அட்லசு மலையின் மேற்பரப்பை உருவாக்கியுள்ள பாறைகளில் பெரும்பாலானவை அந்த நேரத்தில் பெருங்கடலினுள் படிவாக்கப்பட்டன. இறுதியாக, தொன்னெழு காலம் மற்றும் புதுவெழு காலம் ஆகியவற்றில் (~66 மில்லியன் முதல் ~ 1.8 மில்லியன் ஆண்டுகளுக்கு முன்னால்), ஐபீரியத் தீபகற்பத்தின் தெற்கு முனையில் ஐரோப்பிய மற்றும் ஆப்பிரிக்க நிலப்பகுதிகள் மோதிக்கோண்ட போது, மலைத்தொடர் சங்கிலியைக் கொண்டிருந்த தற்போதைய அட்லசு நிலத்திற்கு மேல் உயர்த்தப்பட்டது.
# அந்திரேயா பலாடியோ

**அந்திரேயா பலாடியோ** (*Andrea Palladio*, 30 நவம்பர் 1508 – 19 ஆகத்து 1580) வெனிசுக் குடியரசில் செயற்பட்டுவந்த ஒரு இத்தாலியக் கட்டிடக்கலைஞர். உரோம, கிரேக்கக் கட்டிடக் கலையினதும், விட்ருவியசினதும் செல்வாக்குக்கு உட்பட்ட பல்லாடியோ, கட்டிடக்கலை வரலாற்றில் பெரிய அளவில் செல்வாக்குச் செலுத்திய ஒருவராகக் கருதப்படுகின்றார். இவருடைய கட்டிடங்கள் எல்லாமே வெனிசுக் குடியரசுப் பகுதிகளிலேயே அமைந்திருந்தன. ஆனால், அவரது கற்பித்தல்களின் சுருக்கம் *கட்டிடக்கலையின் நான்கு புத்தகங்கள்* என்னும் ஆய்வு நூலில் தரப்பட்டதால் அவருக்குப் பரவலான ஏற்புக் கிடைத்தது. விச்சென்சா நகரம், அதன் 23 கட்டிடங்களுடன் பல்லாடியோவினால் வடிவமைக்கப்பட்டது. வெனெட்டோவின் பல்லேடியன் வில்லாக்கள் ஒருங்கே யுனெசுக்கோ உலக பாரம்பரியக் களமாகப் பட்டியல் இடப்பட்டுள்ளது.
# அந்திரேயா பலாடியோ

## வரலாறு

பல்லாடியோ 1508 ஆம் ஆண்டு நவம்பர் 30 ஆம் தேதி பதுவா என்னும் இடத்தில் பிறந்தார். இவருடைய இயற் பெயர் ஆன்ட்ரே டி பியெட்ரோ டெல்லா கொண்டோலா. அவருடைய தந்தையான "டெல்லா கொண்டோலா" என அழைக்கப்பட்ட பியெட்ரோ ஒரு ஆலை உரிமையாளராக இருந்தார். தொடக்கத்திலிருந்தே பல்லாடியோவுக்குக் கட்டிட வேலை அறிமுகமான ஒன்றாகவே இருந்தது. பாதுவாவில், பார்த்தொலொமியோ கவாசா டா சொசானோ என்னும் சிற்பி ஒருவரின் சிற்ப வேலைத் தலத்தில் பல்லாடியோவுக்கு ஒரு கல் வெட்டுபவராக அனுபவம் கிடைத்தது. பார்த்தொலொமியோ கவாசாவே, பதூவாவில் உள்ள சாந்தா மரியா டெய் கார்மினியின் சில சிற்ப வேலைகளுக்குப் பொறுப்பாக இருந்தார். கவாசா டா சொசானோவின் கீழ் கடுமையான வேலைச் சூழல் இருந்தது. தனது 16 ஆவது வயதில் பல்லாடியோ விச்சென்சாவுக்குச் சென்றார். அவரது வாழ்க்கையின் பெரும் பகுதியை அவர் அந்த நகரிலேயே கழித்தார். அங்கே, கல்வெட்டுவோர், கட்டிட வேலைக்காரருக்கான முன்னணி வேலைத்தலமாக இருந்த பெடெமுரோ கலையகத்தில் உதவியாளராக வேலைக்குச் சேர்ந்தார். அவர் கற்கட்டுவேலையாட்கள், செங்கல் கட்டுவோரின் குழு ஒன்றில் இணைந்தார். நினைவுச் சின்னங்களையும், அலங்காரச் சிற்பங்களையும் செய்வதற்கான ஒரு கல்வேலைக்காரராக அவர் பணியில் அமர்த்தப்பட்டார். இச்சிற்பங்கள் மைக்கேல் சான்மிச்சேலியின் "மனரிசம்" என்னும் பாணியைப் பின்பற்றியனவாக இருந்தன.  
பல்லாடியோவின் தொழிலில் ஒரு முக்கியமாக கட்டமாக அமைந்தது, 1538 -1539 காலப்பகுதியில் அவர் மனிதத்துவக் கவிஞரும் அறிஞருமான ஜியான் ஜார்ச் டிரிசினோவின் கீழ் பணிபுரிந்தது ஆகும். டிரிசினோ, கிரிக்கோலி வில்லாவை மீளக்கட்டியபோது அவர் பல்லாடியோவின் வேலையில் ஆர்வம் கொண்டார். டிரிசினோ, விட்ருவியசின் ஆய்வுகளின் செல்வாக்குக்கு உட்பட்டவராக இருந்தார். பிற்காலத்தில் பல்லாடியோவின் கருத்துக்களும், செந்நெறிக் கட்டிடக்கலை குறித்த அவரது மனப்பாங்கும் விட்ருவியசின் செல்வாக்கின் விளைவாகும். விச்சென்சாவின் முன்னணிப் புலமையாளர் என்றவகையில் டிரிசினோ, கலைகள், அறிவியல்கள், செந்நெறி இலக்கியங்கள் ஆகியவற்றை மதிப்பதற்கு இளைஞரான பல்லாடியோவை ஊக்குவித்தார். பல்லாடியோ உரோமில் பண்டையக் கட்டிடக்கலை பற்றிக் கற்பதற்கு டிரிசினோ வாய்ப்பளித்தார். அத்துடன் அவர் பிற்காலத்தில் அறியப்பட்ட பெயரான "பல்லாடியோ" என்ற பெயரைக் கொடுத்தவரும் டிரிசினோவே. இப்பெயர் அறிவுக்கான கிரேக்கக் கடவுளான பல்லாஸ் ஆதேனேயைக் குறிப்பதுடன், டிரிசினோ எழுதிய நாடகம் ஒன்றின் பாத்திரத்தின் பெயராகவும் உள்ளது. 1550 இல் டிரிசினோ இறந்த பின்னர் பல்லாடியோவுக்கு பார்பரோ சகோதரர்களின் ஆதரவு கிடைத்தது. கார்டினர் டானியேல் பார்பரோ, பல்லாடியோ செந்நெறிக் கட்டிடக்கலை கற்பதை ஊக்குவித்ததுடன், 1554 இல் பல்லாடியோவையும், தனது சகோதரரான மார்க்கன்டோனியோ பார்பரோவையும் உரோம் நகருக்கு அழைத்துச் சென்றார். பெரும் செல்வாக்குள்லவர்களாக் இருந்த பார்பரோக்கள், பல்லாடியோவை வெனிசுக்கு அறிமுகப்படுத்தினர். இறுதியாக அங்கே பல்லாடியோ வெனிசுக் குடியரசின் தலைமைக் கட்டிடக்கலைஞர் ஆனார்.
# கென்சோ தாங்கே

**கென்சோ தாங்கே** (Kenzō Tange) ஒரு சப்பானியக் கட்டிடக்கலைஞரும், 1987 ஆம் ஆண்டில் கட்டிடக்கலைக்கான பிரிட்ஸ்கர் பரிசு பெற்றவரும் ஆவார். இவர் 20 ஆம் நூற்றாண்டின் மிக முக்கியமான கட்டிடக் கலைஞர்களுள் ஒருவர். மரபுவழியான சப்பானியப் பாணிகளுடன் நவீனத்துவத்தையும் கலந்து வடிவமைக்கும் இவர் உலகின் எல்லாக் கண்டங்களிலும் முக்கியமான கட்டிடங்களை வடிவமைத்து உள்ளார். இவர் "மெட்டாபோலிச" இயக்கத்தின் செல்வாக்குள்ள ஆதரவாளரும் ஆவார். 1859 ஆம் ஆண்டை அண்டி அல்லது 1960களின் தொடக்கத்தில், பின்னர் தான் "அமைப்பியம்" என்று அழைத்த விடயம் பற்றிச் சிந்தித்ததாகத் தெரிவித்தார். "அமைப்பியம்" என்பது "டச் அமைப்பியம்" என அறியப்பட்ட ஒரு கட்டிடக்கலை இயக்கம்.  
இளம் வயதிலேயே சுவிசுக் கட்டிடக்கலைஞரான லே கொபூசியேயின் செல்வாக்குக்கு உட்பட்ட தாங்கே, 1949 இல், இரோசிமா அமைதி நினைவுப் பூங்காவின் வடிவமைப்புக்கான போட்டியில் வெற்றிபெற்றதன் மூலம் பன்னாட்டு அங்கீகாரத்தைப் பெற்றார். 1950களில் இவர் சி.ஐ.ஏ.எம் (CIAM - Congres Internationaux d'Architecture Moderne) இல் உறுப்பினராக இருந்தார். ஆனாலும் இவர் அதன் இளைஞர் குழுவான "குழு 10" இல் அவர் இணையவில்லை.  
நகரவியம் தொடர்பான அவரது பல்கலைக் கழகக் கல்வியினால், இரண்டாம் உலகப் போருக்குப் பின்னரான மீள்கட்டுமானத் திட்டங்களைக் கையாளுவதற்கான சாதக நிலையை அவர் பெற்றார். டோக்கியோ, இசுக்கோப்சே ஆகிய நகரங்களின் மீள்கட்டுமானத்துக்கான இவரது ஆலோசனைகளும் ஆராயப்பட்டன. தாங்கேயின் வேலைகள், உலகம் முழுவதிலும் உள்ள ஒரு தலைமுறைக் கட்டிடக்கலைஞர்கள் மீது செல்வாக்குச் செலுத்தியது.
# கென்சோ தாங்கே

## தொடக்க காலம்

1913 ஆம் ஆண்டு செப்டெம்பர் 4 ஆம் தேதி சப்பானில் உள்ள ஒசாக்காவில் பிறந்த தாங்கே, தனது இளமைக் காலத்தை ஹன்கோ, சாங்காய் ஆகிய சீன நகரங்களில் கழித்தார். அவருடைய உறவினர் ஒருவரின் இறப்பைத் தொடர்ந்து அவரது குடும்பம் சப்பானுக்குத் திரும்பியது. பசும் புற்றரைகளையும், செங்கற்களையும் கொண்ட அவர்களது சாங்காய் வசிப்பிடத்துக்கு முரண்பாடான வகையில், தாங்கே குடும்பத்தினர், சப்பானின் சிக்கோக்குத் தீவில் உள்ள இமாபாரி என்னும் இடத்தில் அமைந்திருந்த புல்லால் வேய்ந்த கூரையுடன் கூடிய பண்ணை வீடொன்றில் வாழத் தொடங்கினர்.  
இடைத்தரக் கல்வியை முடித்துக்கொண்ட தாங்கே, 1930 இல் உயர்நிலைப் பள்ளியில் சேர்வதற்காக இரோசிமாவுக்குச் சென்றார். இங்கே தான் முதலில் அவர் சுவிசு நவீனத்திவக் கட்டிடக்கலைஞர் லீ கொபூசியேயின் வேலைகளைப் பற்றி அறிந்தார். வெளிநாட்டுக் கலை ஆய்விதழ் ஒன்றில் சோவியத் மாளிகையின் வரைபடங்களைப் பார்த்த தாங்கே, ஒரு கட்டிடக் கலைஞர் ஆவதற்குத் தீர்மானித்தார். உயர்நிலைப் பள்ளியில் சித்தி பெற்றிருந்தாலும், கணிதத்திலும், இயற்பியலிலும் அவரது பெறுபேறுகள் போதியதாக இல்லாததால், மதிக்கப்பட்ட பல்கலைக் கழகங்களில் சேர்வதற்கு நுழைவுத் தேர்வு எழுதவேண்டியிருந்தது. இரண்டு வருடங்கள் இதற்கான முயற்சிகளை அவர் மேற்கொண்டிருந்தார். அதேவேளை, மேற்கத்திய மெய்யியல் குறித்தும் அவர் விரிவாக வாசித்தார். சப்பானிய அரசாங்கம் இராணுவ சேவையில் சேர இளைஞர்களைக் கட்டயப் படுத்தியபோது அதில் இருந்து தப்புவதற்காக நிகோன் பல்கலைக்கழகத்தில் திரைப்படத் துறையில் சேர்ந்தார். ஆனாலும் அவர் விரிவுரைகளுக்கு ஒழுங்காகச் சென்றதில்லை.  
1935 ஆம் ஆண்டு அவர் விரும்பியபடியே டோக்கியோ பல்கலைக்கழகத்தின் கட்டிடக்கலைத் துறையில் சேர்ந்து கற்கத் தொடங்கினார். தாங்கே, அங்கே இடெட்டோ கிசிடா, சோசோ உச்சிடா ஆகியோரிடம் கட்டிடக்கலைக் கல்வியைக் கற்றார்.
# இங்கிலாந்தின் இரண்டாம் மேரி

**இரண்டாம் மேரி** (*Mary II*, 30 ஏப்ரல் 1662 – 28 டிசம்பர் 1694) என்பவர் இங்கிலாந்து, இசுக்கொட்லாந்து, அயர்லாந்து ஆகியவற்றின் அரசியாக அவரது கணவர் மூன்றாம் வில்லியத்துடன் இணைந்து 1689 முதல் அவரது இறப்பு வரை ஆட்சி செய்தார். இவர்களின் ஆட்சி வரலாற்றாளர்களால் *வில்லியமும் மேரியும்* இணைந்த ஆட்சி என வர்ணிக்கப்படுகிறது. வில்லியமும் மேரியும் சீர்திருத்தத் திருச்சபையைச் சேர்ந்தவர்கள். மாண்புமிகு புரட்சியின் பின்னர் வில்லியம் அரசராகவும், மேரி அரசியாகவும் தேர்ந்தெடுக்கப்பட்டார்கள். இதன் மூலம் மேரி ஆங்கிலேய உரிமைகளின் சட்டவரைவை ஏற்றுக் கொண்டு, தனது உரோமன்-கத்தோலிக்கத் தந்தை இரண்டாம் யேம்சின் உரிமையையும் விட்டுக் கொடுத்தார். 1694 இல் மேரி இறந்ததை அடுத்து வில்லியம் 1702 இல் இறக்கும் வரை தனித்து ஆட்சி செய்தார். வில்லியத்துக்குப் பின்னர் மேரியின் சகோதரி ஆன் முடி சூடினார்.  
வில்லியம் இங்கிலாந்தில் இருந்த போது, மேரி தனது பெருமாலான அதிகாரங்களை தனது கணவருக்கு அளித்து விட்டார். ஆனாலும், வில்லியம் வெளிநாடுகளில் இராணுவ நடவடிக்கைகளில் ஈடுபட்டிருந்த போது மேரி தனித்தே செயல்பட்டார். இதன் மூலம் அவர் ஒரு சக்தி வாய்ந்த, உறுதியான, திறமையான ஆட்சியாளராக தன்னை நிரூபித்துக் கொண்டார்.